section_heading: Prvi svjetski rat
paragraph_text: Na početku Prvog svjetskog rata Müller se sa SMS Emdenom nalazio u Tsingtaou. Iz Tsingtaoa je isplovio 31. srpnja 1914., te je već 4. kolovoza presreo ruski parobrod Rjasan. Na istom je bilo više ženskih preplašenih putnica, te je Müller navedeni, sada zarobljeni brod, prepratio u Tsingtao, što je bio prvi njemački pomorski trofej u Prvom svjetskom ratu. Müller je ubrzo ponovno isplovio iz Tsingtaoa, te se na Marijanskim otocima našao s glavninom Istočnoazijske eskadre kojom je zapovijedao Maximilian von Spee. Tijekom konferencije na otoku Pagan, Müller je predložio da se jedna laka krstarica odvoji od eskadre, te uputi u Indijski ocean kako bi remetila trgovačke putove na njemu, te istodobno skrenula pozornost s glavne eskadre koja se uputila prema domovini. Navedeni plan je prihvaćen, te je provedba istog povjerena Mülleru i SMS Emdenu.thumb|lijevo|300px|[[SMS Emden (1908.)|SMS Emden, zapovjedni brod Karla von Müllera]]